
1. НАИМЕНОВАНИЕ НА ПРОДУКТА

„Тактически ръкавици, цвят черен”
2. СЪСТАВ И ОПИСАНИЕ НА ПРОДУКТА
Описание на изделието
Тактическите ръкавици са предназначени за служители на МВР, изпълняващи специфични функции. Трябва да осигуряват добра защита и същевременно с това да не пречат на удобството при изпълнението на специални задачи.
Външната (горна) част на ръкавиците (фиг.1) е изработена от еластичен трикотажен плат с пара-арамидни влакна, осигуряващ устойчивост на триене и на механични въздействия, и подплатен с трикотажен кардиран плат, осигуряващ удобство и добра защита от влага, вятър и студ. Да не възпрепятства нормалното функциониране на пръстите и да осигурява висока устойчивост на механични въздействия. В основата на пръстите се пришива протектор от вграден омекотител покрит от естествена кожа. Върху палците се пришиват подсилващи, дублиращи елементи от естествена кожа. В краищата на показалец, среден, безимен и кутре също се пришиват подсилващи, дублиращи елементи (дълги 2 см) от естествена кожа. 

Вътрешната (долна) част на ръкавиците (фиг.2) е изработена от естествена козя кожа с хидрофобна обработка с високи механични характеристики за защита от претриване и срязване. Под ниво длан има детайл от еластичен трикотажен плат с пара-арамидни влакна, подплатен с трикотажен кардиран плат, върху който е зашита лента велкро, в комбинация с естествена кожа за удобно и бързо регулиране. В областта на дланта, както и в основите на показалец, среден, безимен и кутре се пришива дублиращ детайл от естествена кожа, който е изрязан в областта на сгъвките на дланта. 

Фиг. 1

Фиг. 2
Цветове
Трикотажният плат е в черен цвят с пантонен номер № 19-4005 ТРХ, с допустима цветна разлика мин. 4 бал по сива скала, съгласно БДС  EN 20105-А02:2001, или еквивалент.
Естествената козя кожа е в черен цвят, еквивалентен на пантонен номер № 19-4005 ТРХ, с допустима цветна разлика мин. 4 бал по сива скала, съгласно БДС  EN 20105-А02:2001, или еквивалент.
Всички останали спомагателни материали да са в тон с трикотажния плат.

3. ТЕХНИЧЕСКИ ИЗИСКВАНИЯ КЪМ ПРОДУКТА
3.1. Изисквания към размерите:
	Размерен показател
	6
	7
	8
	9
	10
	11

	Обиколка на дланта, мм
	152
	178
	203
	229
	254
	279

	Дължина на дланта, мм
	160
	171
	182
	192
	204
	215

	Минимална дължина на ръкавиците, мм
	220
	230
	240
	250
	260
	270


4. Технически изисквания към основните материали
	№
	Наименование на характеристиката
	Методи на изпитване

	I.
	Естествена лицева кожа – противопротривна, противопрорезна и топлоустойчива
	

	1.
	рН на воден екстракт, единици рН ≥ 3,2
	БДС EN ISO 4045:2008

	2.
	Съдържание на хром VI, mg/kg < 3
	БДС EN ISO 17075:2008

	3.
	Съдържание на свободен формалдехид, mg/kg < 75
	БДС EN ISO 14184-1

	4. 
	Съпротивление на раздиране, N ≥ 30
	БДС EN ISO 3377-1:2012

	II.
	Трикотажен плат
	

	1.
	рН на воден екстракт, единици рН 4,0-7,5
	БДС EN ISO 3071:2008

	2.
	Съдържание на свободен формалдехид, mg/kg < 75
	БДС EN ISO 14184-1

	III.
	Готово изделие
	

	1.
	Здравина на шева, N/mm ≥ 6,0
	БДС EN 13594:2015

	2.
	Устойчивост на повреждане при формуване, mm ≥ 7,0
	БДС EN ISO 17693:2006


Ръкавиците да отговарят и да бъдат маркирани по БДС EN 420:2003+А1:2010 и БДС EN 388:2006 и нива на защита 4544.
Конците да са устойчиви на разрязване и претриване.

За позованите недатирани стандарти се прилага актуалната версия на съответния стандарт, включително всички негови изменения, действащ към момента на обявяване на обществената поръчка или еквивалент.
5. Изисквания към опаковката, маркировката и етикетирането:
Всеки чифт ръкавици трябва да има маркировка на текстилна лента, зашита от вътрешната страна (при подгъва), видима и четлива, да не се заличава по време на експлоатация. Тя трябва да съдържа следната информация: размер, име на фирмата доставчик, месец и година на производство. 
Етикети
На всеки чифт ръкавици да има етикет с информация, съгласно Наредба за изискванията за етикетиране на нехранителни стоки и Закона за защита на потребителите, а именно:

- Фирма доставчик;
- Вид на изделието;

- Изисквания за съхранение и употреба;

- Срок на годност (гаранционен срок);
Етикета се поставя на текстилната лента. 
Опаковка 
Всеки чифт се поставя в прозрачен полиетиленов плик, в който се поставя и гаранционна карта, съдържаща следната информация:

* Име и адрес на доставчика;

* Вид на изделието и номер на договора за доставка;

* Поле за вписване името на служителя, на когото се предоставя изделието (попълва се от служител на Възложителя);

* Поле за дата на предаване на изделието на служителя (попълва се от служител на Възложителя);

* Гаранционен срок при експлоатация;

* Съществени характеристики;

* Знаци за третиране /разяснени/;

* Поддръжка и почистване;

* Условия за съхранение.
Опаковат се пачки по пет чифта ръкавици от един размер в полиетиленов плик; опаковките от по пет чифта се подреждат в кашони от по 100 чифта, които се запечатват. На кашона да има етикет със следната информация: производител, вид на изделието, брой в съответния кашон, размера и датата на производство.
6. ГАРАНЦИОНЕН СРОК И РЕКЛАМАЦИИ
Изпълнителят (производителят) гарантира спазването на изискванията на техническата спецификация при производството на изделието и запазване на качеството в условията на съхранение и експлоатация, указани в договора за изпълнение.
* Гаранционният срок при съхранение е 12 месеца, считано от датата на последната доставка.

* Гаранционният срок при експлоатация е 3 месеца, считано от датата на получаване на изделието от служителя на МВР, в рамките на срока за съхранение.

I. Допълнителни изисквания, доказателства за съответствие:
1. Съответствието с изискванията на Възложителя по характеристики се установява с представяне на следните документи за вложените основни, междинни и спомагателни материали: 
1.1 Декларация за съответствие по БДС EN ISO/IEС 17050-1:2010 г. и БДС EN ISO/IEС 17050-2:2006 г. или еквивалент на основния материал - кожа от доставчика или от производителя /само ако доставчика не е производител/, удостоверяваща, че материалите отговарят на посочените стандарти и изисквания в Техническата спецификация от документацията за участие в процедурата, с дата на издаване, следваща датата на обявяване на настоящата обществена поръчка. 

Забележка: Декларацията се представя оригинал със свеж печат и подпис от декларатора с дата на издаване, следваща датата на обявяване на настоящата обществена поръчка.

1.2. Технически характеристики, включващи описание на основните параметри, на които отговарят основните материали (еластичен трикотажен плат с пара-арамидни влакна, кожа и конци) издадени от производителите или вносителите им със свеж печат и подпис, с дати на издаване, следващи датата на обявяване на настоящата обществена поръчка. 

Забележка: Обстоятелството, че са вносители се доказва при поискване от възложителя. Когато материалите са от внос се представят заверени от участника копия и превод на предоставените документи на български език. 

1.3. Сертификати за качество на основните материали (еластичен трикотажен плат с пара-арамидни влакна, кожа и конци), издадени от производителите или вносителите им оригинал със свеж печат и подпис, с дати на издаване, следващи датата на обявяване на настоящата обществена поръчка.

Когато материалите са от внос се представят заверени от участника копия и превод на предоставените документи на български език.
Забележка: Обстоятелството, че са вносители се доказва при поискване от възложителя. 

1.4. Протоколи от изпитване на основните материали (еластичен трикотажен плат с пара-арамидни влакна и кожа). Представят се оригинали със свеж печат и подпис или копия заверени с мокър печат на съответната АИЛ и подпис на ръководителя, издадени от акредитирана от Изпълнителна агенция „БСА” изпитвателна лаборатория /АИЛ/, с отразени в тях резултати по всички характеристики на всички материали, посочени в Техническата спецификация от документацията за участие в процедурата, с дата на издаване, следваща датата на обявяване на настоящата обществена поръчка. 

Забележка: Представените лабораторни изпитвания да са в обхвата на акредитация на съответната АИЛ.

1.5. Заверено копие от сертификата за акредитация на съответната АИЛ, издала протоколите за изпитване, удостоверяващо обхвата на акредитация – параметрите и показателите на вложените материали и списък с обхвата на акредитация, който е неразделна част от сертификата на съответната изпитвателна лаборатория. Копието да е заверено от съответната акредитирана изпитвателна лаборатория със свеж печат и подпис.

1.6. Участниците да представят декларация /оригинал със свеж печат и подпис/ за основните материали (еластичен трикотажен плат с пара-арамидни влакна и кожа) от производителите или вносителите им, удостоверяваща съдържанието на азобагрила, с дата на издаване, следваща датата на обявяване на настоящата обществена поръчка. 

Забележка: Обстоятелството, че са вносители се доказва при поискване от възложителя. Когато материалите са от внос се представят заверени от участника копия и превод на предоставените документи на български език. 

1.7. Участниците да представят за производителя на основните материали (еластичен трикотажен плат с пара-арамидни влакна и кожа) сертификат /заверени копия/ за управление на качеството ISO-9001:2015 или еквивалент, издаден от независими лица, които са акредитирани по съответната серия европейски стандарти от ИА „БСА” или от друг национален орган за акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието, с обхват на дейност еднакъв или сходен с предмета на поръчката /за сходен да се счита текстилни/трикотажни /кожени изделия.

Забележка: Когато материалите са от внос, сертификатите могат да се издават от вносителите или официалните представители на производителите, като се прилагат документи удостоверяващи това обстоятелство.

1.8. Декларация от страна на участника, че в процеса на провеждане на обществената поръчка и при изпълнение на договора, Възложителят може да осъществява контакт с производителите или официалните представители на производителите, с цел идентифициране на документите удостоверяващи произхода им, както и правото да се предоставя информация по отношение на съмнения за фалшификация.

1.9. При изпълнение на договора, готовите изделия и вложените материали да съответстват напълно на технологичните и конструктивни изисквания на възложителя. Готовите изделия да са произведени от един и същ производител, ако доставчика не е производител. Вложените материали да са произведени от същия производител, със същото качество и търговска марка, с които участникът е определен за изпълнител. Това се доказва с 
представяне на фактури със заличени стойности за закупените основни материали при доставката на всяка партида готови изделия, декларация за съответствие и сертификат за качество на вложения в партидата основен материал, издаден от производителя.

* При обстоятелства, възникнали след сключване на договор, които правят невъзможно изпълнението на поръчката при договорените условия, страните могат чрез двустранно писмено споразумение да променят производителя на готовите изделия и вложените материали при условие, че готовите изделия и вложените материали са със същите или по-добри характеристики, посочени в техническото предложение на изпълнителя. Съответствието на готовите изделия и вложените материали на новия производител с изискванията на възложителя се доказва от изпълнителя с документи и мостри, съгласно „Доказателства за съответствие с изискванията на Възложителя” от Техническата спецификация”.
2. Контрол на качеството:
- Качеството на готовите изделия и на вложените материали в тях се контролират чрез:

- Анализ /протокол от изпитване/ в акредитирана изпитвателна лаборатория /АИЛ/ на изделия, взети по метода на случайния подбор от доставените количества, като разходите по проведените анализи и пробите от материали и готови изделия са за сметка на Доставчика. Протокола от изпитване /оригинал със свеж печат и подпис/ е с отразени в него резултати по всички характеристики, посочени в Техническата спецификация на материалите и с дата на издаване, следваща датата на съответната доставка от настоящата обществена поръчка. 

- За цялото количество на обществената поръчка се вземат за анализ 1 чифт, по преценка на Възложителя, взети по метода на случайния подбор от доставеното количество.

- Изделията, предоставени за анализ са за сметка на Доставчика и се възстановяват от него на Възложителя в срок от 30 календарни дни. Анализът ще се извършва в акредитирана лаборатория в рамките на Европейския съюз.

- За периода от предаване на изделията в МВР до изготвяне на протокол за оценка на качеството, се издава протокол за временно съхранение, подписан в 2 /два/ екземпляра от представители на Възложителя и Доставчика.

- Само когато въз основа на резултатите от проверката на качеството на база извършения анализ в АИЛ, се установи, че изделията съответстват на изискванията по договора, за дата на приемане се счита датата на протокола за временно съхранение, което изрично се отразява в предавателно – приемателния протокол.

- В случай, че въз основа на резултатите от проверката на качеството, чрез извършения анализ в АИЛ, се установи, че изделията не съответстват на изискванията по договора, то доставката се връща на Доставчика за негова сметка, с констативен протокол и приложен към него протокола за оценка на качеството, с отразените в него несъответствия.

- При неспазване характеристиките в настоящата техническа спецификация, партидата не се приема.

3. Мостри:
В деня и часа на подаване на офертите, участниците следва да представят мостри от основния материал - кожа с размери 50х50 см и 1 /един/ чифт тактически ръкавици /размер по избор/, подпечатани със свеж печат, подпис и номера от протокола от акредитирана от ИА „БСА” изпитателна лаборатория /АИЛ/. На мострите трябва да се постави маркировка - етикет за името на участника, който да бъде ясен и четлив.
Мострите се представят като част от техническото предложение на участника с предварително попълнен от участника опис. Същите трябва да са подпечатани от акредитирана от ИА „БСА” изпитвателна лаборатория или друг признат орган по смисъла на ЗОП изпитвателна лаборатория /АИЛ/ с посочен номер на протокола от АИЛ, в потвърждение на това, че за същите са представени протоколите от изпитване, издадени от акредитирана от ИА „БСА” изпитвателна лаборатория или друг признат орган по смисъла на ЗОП изпитвателна лаборатория /АИЛ/ за показателите изискани от Възложителя.

Мострите ще бъдат използвани при необходимост за доказване на съответствието с изискванията на Възложителя за материалите и параметрите на същите в хода на провеждане на обществената поръчка. Мострите могат да се предоставят от Възложителя за изследване по всички показатели посочени в техническата спецификация в АИЛ, като разходите по провеждане на изпитванията са за сметка на участника. За целта участника декларира съгласието си мострите да бъдат изследвани в АИЛ, като разходите са за сметка на участника, с приложена към мострите декларация. В резултат на изпитванията е възможно да бъде нарушена целостта на мострите.

Мострите на избрания участник, с който ще бъде сключен договор ще бъдат задържани до приключване на договора.

Към техническото предложение участника прилага скици на изделията предмет на настоящата обществена поръчка.

Предложението на участника за изпълнение на поръчката трябва да съдържа ясна и изчерпателна информация за съответствие с техническите изисквания на възложителя по всички точки от Техническата спецификация.
II. Съпроводителни документи при извършване на доставката:

1. Доставката се придружава със сертификати за произход и качество, издадени от производителя, в които са посочени техническите параметри на продуктите /придружени с преведени и заверени от Изпълнителя копия, ако доставката е от внос/, фактури със заличени стойности за закупените основни материали при доставката на всяка партида готови изделия, декларация за съответствие и сертификат за качество на вложения в партидата основен материал, издаден от производителя. 

2. Приемането на доставките се удостоверява с приемо-предавателен протокол, подписан в два екземпляра от представители на Възложителя и Изпълнителя.

3. За периода от предаване на изделията до изготвяне на протокол за оценка на качеството, се издава протокол за временно съхранение, подписан в 2 /два/ екземпляра от представители на Възложителя и Изпълнителя.

4. Всяко отделно изделие се доставя в комплект с инструкция за експлоатация и гаранционна карта.

